Βαθύς Καλύμνου

Ο Βαθύς είναι παραθαλάσσιο χωριό στην ανατολική πλευρά της Καλύμνου του Νομού Δωδεκανήσου σε υψόμετρο 30 μέτρα. Απέχει 11 χιλιόμετρα από την Πόθια και είναι κτισμένος σε μια καταπράσινη εύφορη κοιλάδα όπου καλλιεργούνται μανταρινιές και πορτοκαλιές. Αυτή η κοιλάδα καταλήγει σε ένα βαθύ κόλπο όπου βρίσκεται το μικρό γραφικό λιμάνι του Βαθύ, η Ρίνα που αποτελεί ασφαλές αγκυροβόλιο για την υποδοχή και εξυπηρέτηση τουριστικών σκαφών αναψυχής. Υπάρχει επίσης και μικρό ναυπηγείο σκαφών (καρνάγιο). Αξιοθέατα της περιοχής είναι το φυσικό ενυδρείο, δίπλα στο λιμάνι της Ρίνας, οδοιπορικές και πεζοπορικές διαδρομές στη γύρω περιοχή και το προϊστορικό σπήλαιο "Δασκαλιό" στην είσοδο του λιμανιού της Ρίνας. Το χωριό σύμφωνα με την απογραφή του 2011 έχει 492 κατοίκους.

Φωτογραφίες

Εξωτερικοί σύνδεσμοι 

 Το Φιόρδ της Ρίνας, Βαθύ Καλύμνου από τον ιστότοπο https://web.archive.org/web/20181114213856/https://www.driverstories.gr/

Παραπομπές 

Χωριά της Καλύμνου